Vintage Deer in Snow - Nicholson Art Gallery - Photography, Animals, Birds, & Fish, Deer - ArtPal
Vintage Deer in Snow Die ster van Betlehem - www.bybelkennis.co.za
by Mitch Kalp · Published 14/07/2009 · Updated 28/09/2014
Die ster van Betlehem – Jan van der Watt
Louis Nel skryf die volgende:
Baie sterrekundiges (en ander gelowiges) het al baie gewonder oor die wonderwerk van die ster van Betlehem. Nuwe navorsing het nou vorendag gekom met die wonderlikste ontdekkings wat die gedrag van die wyse manne uit die Ooste verklaar.
Alles het begin in die jaar 8 v.C. toe Caesar Augustus ŉ sensus uitroep om belasting invorderings te bereken. Hierdie sensus sou sowat twee jaar duur om te voltooi. Dit kon moontlik gedurende hierdie tyd wees dat Josef en Maria na Betlehem reis sodat hulle getel kon word. In daardie tyd gebeur die eerste van ŉ reeks wonderwerke – wat eintlik normale natuurverskynsels was. Maar dit is die tydsberekening van hierdie natuurverskynsels wat alles so deur God bepaal is, wat dit so verstommend wonderlik maak. Die eerste gebeurtenis was ŉ driedubbele oplyning van die planete, soortgelyk aan wat ons in 2003 gehad het, iets wat elke paar duisend jaar gebeur. Op hierdie geleentheid het Jupiter, die Son, die Aarde en Saturnus in die jaar 7 v.C. drie keer in ŉ reguit lyn verskyn in die sterrebeeld Pisces. Volgens die mitologie sou Jupiter die koning van die gode wees, Saturnus sou staan vir geregtigheid en Palestina, en die sterrebeeld Pisces was met die Jode geassosieer. Die wyse manne (of sterrekykers) het hierdie eenmalige gebeurtenis van die belyning van planete dus geïnterpreteer as die geboorte van ŉ Messiaanse Koning in Juda. Soos reeds gesê, het hierdie belyning drie maal gebeur, in Mei, September en Desember in die jaar 7 v.C. In Februarie die volgende jaar verskyn die planeet Mars in dieselfde lyn. Die betekenis wat hulle daaraan heg is dat daardie Koning baie magtig sou wees. In April van dieselfde jaar gebeur nog ŉ wonderwerk. Oor Jerusalem word die planeet Jupiter verduister deur ŉ sekelmaan. ŉ Rukkie later verskyn die planeet weer aan die ander kant van die maan, wat die betekenis van ŉ koninklike geboorte dra. Maar dit was nie al nie: In die jaar 5 v.C. verskyn daar ŉ komeet in die Ooste (volgens antieke Chinese rekords). Dit was die teken waarop die wyse manne gewag het, want dit het beteken dat daar binnekort iets wonderlik sou plaasvind. Dit sou omtrent 70 dae neem vir hierdie komeet om van Oos na Suid in die hemelruim te beweeg. As ons sou aanneem dat die wyse manne uit Babilon gekom het – hulle was immers die wêreldleiers op die gebied van sterrekunde – dan sou dit hulle ook omtrent 70 dae geneem het om tot in Jerusalem te reis. Die Babiloniërs was ook die voorste wiskundiges en astroloë, en hulle het geweet van die Joodse geloof, dat ŉ ster die koms van die Messias sou aankondig. Die baan wat die komeet gevolg het sou hierdie manne reguit na Betlehem gelei het waar die ster vroegoggend in die Suide sigbaar sou wees.
Reaksie van Prof Jan van der Watt:
Dankie Louis. Daar word heelwat geskryf en die National Geographic kanaal op TV saai heelwat programme uit wat probeer om natuurlike verskynsels met die gebeure in die Bybel te sinkroniseer. Dit is natuurlik baie interessant en ook moontlik. Die probleem is net dat die nie 100% bewys kan word nie, m.a.w. dit kon so gewees het, maar wie weet of dit so was. Ons moet ons geloof dus nie op hierdie dinge bou nie, maar kan tog daarvan kennis neem
Tags: ster van Betlehem